২০১২ গাজা যুদ্ধ

২০১২ সালের নভেম্বরে, ইসরায়েল প্রতিরক্ষা বাহিনী (IDF) অপারেশন পিলার অব ডিফেন্স (  , ʿAmúd ʿAnán, আক্ষরিক অর্থে: " মেঘের স্তম্ভ ") শুরু করে,  যা হামাস-শাসিত গাজা ভূখণ্ডে আট দিনের একটি অভিযান ছিল। ১৪ নভেম্বর ২০১২ তারিখে ইসরায়েলি বিমান হামলায় হামাসের গাজার সামরিক শাখার প্রধান আহমেদ জাবারি হত্যার মাধ্যমে অভিযানটি শুরু হয়।    

এই অভিযানের আগে বেশ কয়েকটি পারস্পরিক ইসরায়েলি-ফিলিস্তিনি আক্রমণ ঘটে ছিল।  ইসরায়েলি সরকারের মতে, এই অভিযান শুরু হয়েছিল ২৪ ঘন্টার মধ্যে ইসরায়েলে ১০০ টিরও বেশি রকেট নিক্ষেপ ,  ইসরায়েলি সীমান্তের মধ্যে একটি ইসরায়েলি সামরিক টহল জিপে গাজার যোদ্ধাদের আক্রমণ, এবং ইমপ্রোভাইজড এক্সপ্লোসিভ ডিভাইস (আইইডি) দ্বারা সৃষ্ট একটি বিস্ফোরণের প্রতিক্রিয়ায়, যা ইসরায়েলি সৈন্যদের কাছে, ইসরায়েলি পশ্চিম তীরের বাধার নিচ দিয়ে যাওয়া একটি সুড়ঙ্গের ইসরায়েলি পাশে ঘটে।   ইসরায়েলি সরকার জানিয়েছে যে এই অভিযানের লক্ষ্য ছিল গাজা ভূখণ্ড থেকে উদ্ভূত বেসামরিক লক্ষ্যবস্তুতে রকেট আক্রমণ বন্ধ করা   এবং ফিলিস্তিনি স্বাধীনতাকামী সংগঠনগুলির সক্ষমতা ব্যাহত করা।  ফিলিস্তিনিরা সহিংসতা বৃদ্ধির জন্য ইসরায়েলি সরকারকে দায়ী করে, অভিযানের আগের দিনগুলিতে গাজার বেসামরিক নাগরিকদের উপর হামলার জন্য আইডিএফকে অভিযুক্ত করে। তারা রকেট হামলার কারণ হিসাবে গাজা ভূখণ্ড অবরোধ এবং পূর্ব জেরুজালেম সহ পশ্চিম তীর দখলের কথা উল্লেখ করেছে।

অভিযানের সময়, আইডিএফ গাজা ভূখণ্ডের ১৫০০ টিরও বেশি স্থানে আঘাত হানার দাবি করে। জাতিসংঘের শরণার্থী বিষয়ক হাই কমিশনার (ইউএনএইচসিআর) প্রতিবেদন অনুযায়ী, ১৭৪ জন ফিলিস্তিনি নিহত এবং শত শত লোক আহত হয়েছে। প্রায় ৩৫০–৭০০ পরিবার বাস্তুচ্যুত হয়েছিল।  একটি বিমান হামলায় আল-দালু পরিবারের দশজন সদস্য নিহত হন। গাজা উপত্যকার ভেতরে ভুলভাবে ছোড়া ফিলিস্তিনি রকেটের আঘাতে কিছু ফিলিস্তিনি হতাহতের ঘটনা ঘটেছে।  ইসরায়েলের সাথে সহযোগিতার অভিযোগে ইজ্জউদ্দিন আল-কাসসাম ব্রিগেডের সদস্যরা আটজন ফিলিস্তিনিকে মৃত্যুদণ্ড দিয়েছে।   

অভিযান চলাকালীন, হামাস, আল-কাসসাম ব্রিগেড এবং ফিলিস্তিনি ইসলামি জিহাদ (পিআইজে) ইসরায়েলি শহরগুলিতে তাদের রকেট হামলা আরও তীব্র করে তোলে, ইসরায়েলে ১,৪৫৬টিরও বেশি রকেট নিক্ষেপ করে এবং আরও ১৪২টি গাজার ভেতরেই পড়ে।   আল-কাসসাম ব্রিগেড যার নাম দেয় অপারেশন স্টোনস অফ বেকড ক্লে (   , হিজা-রাত সিজ্জিল, সিজ্জিল পাথর বা পোড়া মাটির পাথর )।  । এই অস্ত্রগুলির মধ্যে কিছু রিশন লেজিওন, বের্শেবা, আশদোদ, আশকেলন এবং অন্যান্য জনবহুল স্থানে ছোড়া হয়েছিল। ১৯৯১ সালের উপসাগরীয় যুদ্ধের পর প্রথমবারের মতো তেল আবিবে আঘাত হানে এবং জেরুজালেমে রকেট নিক্ষেপ করা হয়।  রকেট কিরিয়াত মালাচির একটি বাড়িতে সরাসরি আঘাত হানার পর হামলায় তিনজন ইসরায়েলি বেসামরিক নাগরিক নিহত হয়।    অভিযানের শেষ নাগাদ, ছয়জন ইসরায়েলি নিহত, দুইশ চল্লিশজন আহত এবং দুই শতাধিক লোক উদ্বেগের (Anxiety) জন্য চিকিৎসা করেছিলেন, একটি ইসরায়েলি চিকিৎসা সংস্থা ম্যাগেন ডেভিড অ্যাডম -এ।  ইসরায়েলের আয়রন ডোম ক্ষেপণাস্ত্র প্রতিরক্ষা ব্যবস্থা প্রায় ৪২১টি রকেট প্রতিহত করেছে, আরও ১৪২টি গাজায় পড়েছে, ৮৭৫টি খোলা জায়গায় পড়েছে এবং ৫৮টি ইসরায়েলের শহরাঞ্চলে পড়েছে।   তেল আবিবে একটি বাসে একজন আরব-ইসরায়েলি বোমা হামলা চালায়, যার ফলে ২৮ জন বেসামরিক লোক আহত হয়। 

কানাডা, জার্মানি, যুক্তরাজ্য, মার্কিন যুক্তরাষ্ট্র এবং অন্যান্য পশ্চিমা দেশগুলি ইসরায়েলের আত্মরক্ষার অধিকারকে সমর্থন করেছে, অথবা ইসরায়েলের উপর হামাসের রকেট হামলার নিন্দা করেছে।  চীন,  ইরান, রাশিয়া, মিশর, তুরস্ক এবং আরও বেশ কয়েকটি আরব ও মুসলিম দেশ ইসরায়েলি অভিযানের নিন্দা জানিয়েছে।  জাতিসংঘের নিরাপত্তা পরিষদ পরিস্থিতি নিয়ে একটি জরুরি অধিবেশন ডেকেছিল, কিন্তু কোনও সিদ্ধান্তে পৌঁছাতে পারেনি।  কয়েকদিনের আলোচনার পর, ২১ নভেম্বর মিশরের মধ্যস্থতায় একটি যুদ্ধবিরতি ঘোষণা করা হয়।    উভয় পক্ষই জয় দাবি করেছে। ইসরায়েল বলেছে যে তারা হামাসের রকেট উৎক্ষেপণ ক্ষমতা নষ্ট করার লক্ষ্য অর্জন করেছে,  অন্যদিকে হামাস বলেছে যে গাজায় ইসরায়েলের আক্রমণের সুযোগ শেষ হয়ে গেছে।   হিউম্যান রাইটস ওয়াচের মতে, যুদ্ধের সময় উভয় পক্ষই যুদ্ধের আইন লঙ্ঘন করেছে।

তথ্যসূত্র

ইসরায়েলি-ফিলিস্তিনি সংঘাত
২০১২-এর সশস্ত্র সংঘাত